Source: http://ns.dsclex.ro/legislatie/2013/iunie2013/mo2013_348.htm
Timestamp: 2019-08-25 00:21:14+00:00

Document:
MONITORUL OFICIAL AL ROMÂNIEI Nr. 348/2013
Anul XXV - Nr. 348 LEGI, DECRETE, HOTĂRÂRI ŞI ALTE ACTE Joi, 12 iunie 2013
179. - Lege pentru modificarea şi completarea Legii nr. 279/2005 privind ucenicia la locul de munca
589. - Decret privind promulgarea Legii pentru modificarea şi completarea Legii nr. 279/2005 privind ucenicia ia locul de muncă
180. - Lege privind aprobarea Ordonanţei de urgenţă a Guvernului nr. 73/2011 pentru modificarea şi completarea Legii nr. 95/2006 privind reforma în domeniul sănătăţii
590. - Decret pentru promulgarea Legii privind aprobarea Ordonanţei de urgenţă a Guvernului nr. 73/2011 pentru modificarea şi completarea Legii nr. 95/2006 privind reforma în domeniul sănătăţii
322. - Hotărâre privind restricţiile de utilizare a anumitor substanţe periculoase în echipamentele electrice şi electronice
337. - Hotărâre privind aprobarea bugetului de venituri şi cheltuieli pe anul 2013 pentru Administraţia Naţională „Apele Române”, aflată în coordonarea Ministerului Mediului şi Schimbărilor Climatice
pentru modificarea şi completarea Legii nr. 279/2005 privind ucenicia la locul de muncă
Art. I. - Legea nr. 279/2005 privind ucenicia la locul de muncă, republicată în Monitorul Oficial al României, Partea I, nr. 522 din 25 iulie 2011, se modifică şi se completează după cum urmează:
„Art. 1. - (1) Ucenicia reprezintă formarea profesională realizată la locul de muncă în baza unui contract de ucenicie.
(2) Programul de formare profesională prin ucenicie la locul de muncă constituie parte integrantă a contractului de ucenicie.”
2. După articolul 1 se introduc trei noi articole, articolele 11-13, cu următorul cuprins:
„Art. 11- - Obiectivele formării profesionale prin ucenicie la locul de muncă sunt:
c) să faciliteze integrarea socială a persoanelor interesate, cu vârsta de peste 16 ani, în concordanţă cu aspiraţiile profesionale şi cu necesităţile pieţei muncii;
d) să asigure un nivel de securitate adecvat persoanelor interesate, cu vârsta de peste 16 ani, pentru a soluţiona problema pieţelor de muncă segmentate;
e) să contribuie la creşterea economică, crearea de noi locuri de munca, coeziunea socială şi împlinire personală;
Art. 12. - Ucenicia la locul de muncă se adresează:
Art. 13. - În sensul prezentei legi, termenii şi expresiile de mai jos au următoarele semnificaţii:
a) angajator - persoana fizică sau juridică ce poate, potrivit legii, să angajeze forţă de muncă pe bază de contract individual de munca;
d) coordonatorul de ucenicie - salariatul angajatorului sau, după caz, întreprinzătorul persoană fizică organizator al uceniciei la locul de muncă şi care are obligaţia de a colabora cu furnizorul de formare profesională autorizat pentru organizarea, desfăşurarea şi evaluarea continuă a formării profesionale a ucenicului, pe baza standardului ocupaţional corespunzător ocupaţiei în care se califică ucenicul;
e) contract de prestări de servicii de formare profesională - contractul încheiat între angajator şi furnizorul de formare profesională pentru ucenicie la locul de muncă, dacă este altă persoană juridică, în temeiul căruia se asigură formarea profesională a ucenicului şi susţinerea examenelor de absolvire, la finalizarea contractului de ucenicie.”
„Art. 3. - Angajatorul are obligaţia de a desemna un coordonator de ucenicie care îndrumă ucenicul în vederea dobândirii competenţelor profesionale necesare calificării pentru care se organizează ucenicia la locul de muncă.”
5. La articolul 4, alineatul (5) se modifică şi va avea următorul cuprins:
„(5) Pe lângă elementele obligatorii ale contractului individual de muncă, contractul de ucenicie cuprinde şi următoarele clauze referitoare la:
c) numele coordonatorului de ucenicie şi calificarea acestuia;
e) durata necesară pregătirii teoretice şi practice prin ucenicie la locul de muncă;
f) obligaţiile suplimentare ale angajatorului;
h) alte clauze, potrivit legii.”
6. La articolul 4, după alineatul (5) se introduc două noi alineate, alineatele (51) şi (52). cu următorul cuprins:
„(51) Obligaţiile suplimentare ale angajatorului sunt:
(52) Obligaţiile ucenicului sunt:
b) să participe la pregătirea teoretică şi practică corespunzătoare programului de formare profesională, finalizat cu certificat de calificare profesională a adulţilor, în condiţiile
Ordonanţei Guvernului nr. 129/2000, republicată, cu modificările şi completările ulterioare;
c) să susţină şi să promoveze examenul de absolvire la terminarea stagiilor de pregătire teoretică şi practică, pentru obţinerea certificatului de calificare profesională.”
„(6) Drepturile şi obligaţiile angajatorului şi ale ucenicului se stabilesc prin contractul de ucenicie, completat cu prevederile din contractul colectiv de muncă aplicabil şi ale regulamentelor interne, după caz.”
„Art. 5. - (1) Poate încheia contract de ucenicie persoana care îndeplineşte cumulativ următoarele condiţii:
d) îndeplineşte condiţiile de acces la formare profesională prin ucenicie la locul de muncă, pe niveluri de calificare conform prevederilor Ordonanţei Guvernului nr. 129/2000, republicată, cu modificările şi completările ulterioare.”
9. La articolul 5, alineatul (2) se abrogă.
10. La articolul 5, alineatul (5) se modifică şi va avea următorul cuprins:
„(5) Ucenicii până la vârsta de 26 de ani au dreptul la întreţinere, acestora aplicându-li-se prevederile Codului civil, perioada de ucenicie fiind asimilată cu cea de continuare a studiilor.”
11. La articolul 6, alineatul (2) se abrogă.
12. La articolul 7, alineatele (1), (3) şi (6) se modifică şi vor avea următorul cuprins:
„Art. 7. - (1) Durata contractului de ucenicie se stabileşte în funcţie de nivelul de calificare pentru care urmează să se pregătească ucenicul, fără a putea fi mai mică de:
a) 12 luni, în cazul în care ucenicia la locul de muncă se organizează pentru dobândirea competenţelor corespunzătoare unei calif cari de nivel 1;
b) 24 de luni, în cazul în care ucenicia la locul de muncă se organizează pentru dobândirea competenţelor corespunzătoare unei calificări de nivel 2;
c) 36 de luni, în cazul în care ucenicia la locul de muncă se organizează pentru dobândirea competenţelor corespunzătoare unei calificări de nivel 3.
(3) Formarea profesională prin ucenicie la locul de muncă cuprinde pregătirea teoretică şi pregătirea practică, în conformitate cu prevederile legale în vigoare şi, după caz, cu legile speciale care reglementează acea ocupaţie.
(6) Durata timpului de muncă este de 8 ore pe zi şi 40 de ore pe săptămână, iar în cazul tinerilor cu vârsta de până la 18 ani, durata timpului de muncă este de 6 ore pe zi şi 30 de ore pe săptămână.”
„(2) La încheierea contractului de ucenicie, părţile pot conveni ca, la încetarea acestuia:
a) activitatea ucenicului, după obţinerea calificării, să continue cel puţin o perioadă egală cu durata contractului de ucenicie, prin încheierea unui contract individual de muncă, în condiţiile legii, pentru exercitarea ocupaţiei în care ucenicul a fost calificat, dacă angajatorul a finanţat programul de ucenicie; b) ucenicul să suporte cheltuielile ocazionate de formarea profesională finanţată de angajator în condiţiile în care nu respectă termenii contractuali prevăzuţi la lit. a).”
14. La articolul 9, alineatul (1) se modifică şi va avea următorul cuprins:
„Art. 9. - (1) Statutul de ucenic îi conferă acestuia toate drepturile şi obligaţiile prevăzute de legislaţia muncii, de prezenta lege şi, după caz, de legile speciale care reglementează acea ocupaţie.”
15. Articolul 10 se modificaşi va avea următorul cuprins:
„Art. 10. - În vederea formării profesionale a ucenicului, angajatorul are obligaţia să asigure ucenicului accesul la pregătire teoretică şi practică, precum şi toate condiţiile necesare pentru ca furnizorul de formare profesională autorizat şi coordonatorul să îşi îndeplinească sarcinile în ceea ce priveşte formarea ucenicului.”
„Art. 13, - Evaluarea şi certificarea formării profesionale prin ucenicie la locul de muncă se realizează în conformitate cu prevederile legale în vigoare privind formarea profesională a adulţilor.”
„Art. 15. - (1) Finanţarea formării profesionale prin ucenicie la locul de muncă se poate realiza din:
b) sponsorizări ale persoanelor fizice şi/sau juridice;
d) bugetul asigurărilor de şomaj;
(2) Angajatorul care încheie un contract de ucenicie, pe perioada derulării acestuia, poate solicita şi beneficiază, la cerere, de 60% din valoarea indicatorului social de referinţă al asigurărilor pentru şomaj şi stimulării ocupării forţei de muncă, în vigoare, prevăzut de Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.
(3) Prevederile alin. (2) nu se aplică:
b) pe perioada în care raporturile de muncă sunt suspendate.
(4) Suma lunară prevăzută la alin. (2) se acordă angajatorilor proporţional cu timpul efectiv lucrat de ucenic, precum şi pentru perioada concediului anual de odihnă al ucenicului.
(5) Modalitatea concretă de realizare a finanţării se detaliază prin normele metodologice de aplicare a prezentei legi.”
„Art. 16. - Nu beneficiază de prevederile art. 15 angajatorii care, anterior încheierii contractelor de ucenicie, au avut cu persoana în cauză încheiate alte contracte de ucenicie, pentru aceeaşi calificare,”
20. Articolul 17 se abrogă.
„Art. 18. - (1) Angajatorii care beneficiază de prevederile art. 15 alin. (1) lit. c) şi d) sunt obligaţi să menţină raporturile de muncă ale ucenicilor pe toată perioada contractului de ucenicie încheiat în condiţiile prezentei legi.
(2) în situaţia în care contractul de ucenicie încetează anterior datei prevăzute în contract, angajatorul este obligat să restituie agenţiei pentru ocuparea forţei de muncă judeţene, respectiva municipiului Bucureşti sumele încasate de la bugetul asigurărilor pentru şomaj pentru respectivul ucenic, plus dobânda de referinţă a Băncii Naţionale a României, în vigoare la data încetării contractului de ucenicie, dacă încetarea acestuia a avut loc din motivele prevăzute la art. 55 lit. b), art. 56 alin. (1) lit. d) şi art. 65 alin. (1) din Legea nr. 53/2003, republicată, cu modificările şi completările ulterioare.”
„Art. 21. - Ministerul Muncii, Familiei, Protecţiei Sociale şi Persoanelor Vârstnice, prin agenţiile judeţene pentru ocuparea forţei de muncă, respectiv a municipiului Bucureşti, exercită controlul activităţii furnizorilor de formare autorizaţi ce desfăşoară programe de formare pentru ucenicie la locul de muncă.”
23. Articolul 23 se modifică şi va avea următorul cuprins:
„Art. 23. - Constituie contravenţie şi se sancţionează de către persoanele cu atribuţii de control conform art. 20, cu amendă de 10.000 lei, încălcarea dispoziţiilor prevăzute la art. 3, art. 4 alin. (3), art. 5 alin. (1) şi (4), art. 6 alin. (3), art. 7 alin. (1), (2), (4)-(6), art. 9,10, art. 12 alin. (3) şi art. 13.”
Art. II. - Prevederile art. I intră în vigoare la 30 de zile de la data publicării prezentei legi în Monitorul Oficial al României, Partea I.
Art. III. - Contractele de ucenicie încheiate potrivit prevederilor Legii nr. 279/2005 privind ucenicia la locul de muncă, republicată, aflate în derulare la data intrării în vigoare a prezentei legi, îşi produc efectele până la expirarea perioadei pentru care au fost încheiate potrivit legislaţiei în vigoare la data încheierii lor.
Art. IV. - În termen de 30 de zile de la data publicării prezentei legi în Monitorul Oficial al României, Partea I, Ministerul Muncii, Familiei, Protecţiei Sociale şi Persoanelor Vârstnice va elabora şi va supune spre aprobare modificarea şi completarea Normelor metodologice de aplicare a prevederilor Legii nr. 279/2005 privind ucenicia la locul de muncă, aprobate prin Hotărârea Guvernului nr. 234/2006, cu modificările şi completările ulterioare.
Art. V. - În tot cuprinsul Legii nr. 279/2005 privind ucenicia la locul de muncă, republicată, sintagma „Ministerul Muncii, Familiei şi Protecţiei Sociale” se înlocuieşte cu sintagma „Ministerul Muncii, Familiei, Protecţiei Sociale şi Persoanelor Vârstnice”, iar sintagma „contract de ucenicie la locul de muncă” se înlocuieşte cu sintagma „contract de ucenicie”.
Art. VI. - Legea nr. 279/2005 privind ucenicia la locul de muncă, republicată în Monitorul Oficial al României, Partea I, nr. 522 din 25 iulie 2011, cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
privind promulgarea Legii pentru modificarea şi completarea Legii nr. 279/2005 privind ucenicia la locul de muncă
Articol unic. - Se promulgă Legea pentru modificarea şi completarea Legii nr. 279/2005 privind ucenicia la Socul de muncă şi se dispune publicarea acestei legi în Monitorul Oficial al României, Partea I.
Articol unic. - Se aprobă Ordonanţa de urgenţă a Guvernului nr. 73 din 7 septembrie 2011 pentru modificarea şi completarea Legii nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 647 din 9 septembrie 2011, cu următoarele modificări:
1. La articolul unic, punctul 3 va avea următorul cuprins:
„3. La articolul 266, alineatul (1) sa modifică şi va avea următorul cuprins:
«Art. 266. - (1) CNAS, instituţie publică, autonomă, de interes naţional, cu personalitate juridică, este organ de specialitate al administraţiei publice centrale, care administrează şi gestionează sistemul de asigurări sociale de sănătate, are sediul în municipiul Bucureşti, Calea Călăraşilor nr. 248, sectorul 3.»„
2. La articolul unic, punctul 7 va avea următorul cuprins: „7. La articolul 281 alineatul (1), litera g) se modifică şi va avea următorul cuprins:
«g) solicită avizul Ministerului Sănătăţii înaintea depunerii proiectului bugetului de venituri şi cheltuieli, precum şi a proiectului de rectificare bugetară la Ministerul Finanţelor Publice;»„.
Articol unic. - Se promulgă Legea privind aprobarea Ordonanţei de urgenţă a Guvernului nr. 73/2011 pentru modificarea şi completarea Legii nr. 95/2006 privind reforma în domeniul sănătăţii şi se dispune publicarea acestei legi în Monitorul Oficial al României, Partea I.
Art. 1. - Prezenta hotărâre stabileşte norme privind restricţiile de utilizare a anumitor substanţe periculoase în echipamentele electrice şi electronice, denumite în continuare EEE, contribuind astfel la protecţia sănătăţii umane şi a mediului, inclusiv la recuperarea şi eliminarea ecologică a deşeurilor de echipamente electrice şi electronice.
Art. 2. - (1) Prezenta hotărâre se aplică categoriilor de EEE prevăzute în anexa nr. 1, fără a aduce atingere prevederilor alin. (2).
(2) Fără a aduce atingere prevederilor art. 4 alin. (3) şi (4) se admite introducerea pe piaţă, până ia data de 22 iulie 2019, a EEE care nu intrau sub incidenţa prevederilor Hotărârii Guvernului nr. 992/2005 privind limitarea utilizării anumitor substanţe periculoase în echipamentele electrice şi electronice, cu modificările şi completările ulterioare, şi care nu sunt conforme cu prevederile prezentei hotărâri.
(3) Prezenta hotărâre se aplică fără a aduce atingere cerinţelor legislaţiei în domeniul sănătăţii şi securităţii, substanţelor chimice, în special Regulamentului (CE) nr. 1.907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea şi restricţionarea substanţelor chimice (REACH), de înfiinţare a Agenţiei Europene pentru Produse Chimice, de modificare a Directivei 1999/45/CE şi de abrogare a Regulamentului (CEE) nr. 793/93 al Consiliului şi a Regulamentului (CE) nr. 1.448/94 al Comisiei, precum şi a Directivei 76/769/CEE a Consiliului şi a directivelor 91/155/CEE, 93/67/CEE, 93/105/CEE şi 2000/21/CE ale Comisiei, precum şi cerinţelor legislaţiei specifice privind gestionarea deşeurilor.
(4) Prezenta hotărâre nu se aplică:
a) echipamentelor necesare pentru protecţia intereselor majore în materie de securitate a statelor membre, inclusiv armamentului, muniţiei şi materialului de război destinate unor scopuri specific militare;
b) echipamentelor destinate a fi trimise în spaţiu;
c) echipamentelor concepute în mod specific şi care urmează să fie instalate ca parte a altui tip de echipamente care sunt excluse sau nu intră în domeniul de aplicare al prezentei hotărâri, care nu pot funcţiona decât ca parte a acelor echipamente şi care pot fi înlocuite doar de aceleaşi echipamente concepute în mod specific;
d) uneltelor industriale staţionare de mari dimensiuni;
e) instalaţiilor fixe de mari dimensiuni;
f) mijloacelor de transport pentru persoane şi bunuri, cu excepţia vehiculelor electrice cu două roţi pentru care nu se impune omologare de tip;
g) echipamentelor mobile nerutiere destinate exclusiv uzului profesional;
h) dispozitivelor medicale active implantabile;
i) panourilor fotovoltaice destinate a fi utilizate într-un sistem care este conceput, asamblat şi instalat de profesionişti pentru uz permanent într-un anumit loc în scopul producerii energiei solare pentru aplicaţii publice, comerciale, industriale şi rezidenţiale;
j) echipamentelor special concepute exclusiv pentru cercetare şi dezvoltare şi disponibile doar în cadrul unor tranzacţii între întreprinderi.
Art. 3. - Pentru aplicarea prezentei hotărâri, termenii şi expresiile de mai jos semnifică, după cum urmează:
9. importator-orice persoană fizică sau juridică stabilită în Uniunea Europeană, care introduce pe piaţa Uniunii Europene un EEE dintr-o ţară terţă;
13. standard armonizat - un standard adoptat, pe baza unei cereri din partea Comisiei Europene, de către unul dintre organismele europene de standardizare enumerate în anexa I la Regulamentul (UE) nr. 1.025/2012 al Parlamentului European şi al Consiliului din 25 octombrie 2012 privind standardizarea europeană, de modificare a directivelor 89/686/CEE şi 93/15/CEE ale Consiliului şi a directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE şi 2009/105/CE ale Parlamentului European şi ale Consiliului şi de abrogare a Deciziei 87/95/CEE a Consiliului şi a Deciziei nr. 1.673/2006/CE a Parlamentului European şi a Consiliului;
15. marcaj CE- marcajul prin care producătorul indică faptul că produsul este în conformitate cu cerinţele aplicabile stabilite în legislaţia de armonizare a Uniunii Europene care prevede aplicarea respectivului marcaj pe produs;
22. dispozitiv medical pentru diagnostic în viţro - definiţia este prevăzută la art. 2 pct. 2 din Hotărârea Guvernului nr. 798/2003 privind stabilirea condiţiilor de introducere pe piaţă şi de utilizare a dispozitivelor medicale pentru diagnostic în vitro, cu modificările şi completările ulterioare;
Art. 4. - (1) Pot fi introduse pe piaţă EEE, inclusiv cablurile şi piesele de schimb pentru repararea sau reutilizarea acestora sau pentru îmbunătăţirea funcţiilor sau mărirea capacităţii acestora doar dacă nu conţin substanţele prevăzute în anexa nr.2.
(2) Pentru substanţele prevăzute la alin. (1) nu sunt admise valori mai mari ale concentraţiilor în materialele omogene decât cele prevăzute în anexa nr. 2.
(3) Prevederile alin. (1) se aplică dispozitivelor medicale şi instrumentelor de monitorizare şi control introduse pe piaţă de la data de 22 iulie 2014, dispozitivelor medicale de diagnostic în vitro introduse pe piaţă de la data de 22 iulie 2016 şi instrumentelor industriale de monitorizare şi control introduse pe piaţă de la data de 22 iulie 2017.
(4) Prevederile alin. (1) nu se aplică cablurilor sau pieselor de schimb pentru repararea, reutilizarea, îmbunătăţirea funcţiilor sau mărirea capacităţii următoarelor:
a) EEE introduse pe piaţă înainte de data de 1 iulie 2006;
b) dispozitivelor medicale introduse pe piaţă înainte de data de 22 iulie 2014;
c) dispozitivelor medicale pentru diagnostic în vitro introduse pe piaţă înainte de data de 22 iulie 2016;
d) instrumentelor de monitorizare şi control introduse pe piaţă înainte de data de 22 iulie 2014;
e) instrumentelor industriale de monitorizare şi control introduse pe piaţă înainte de data de 22 iulie 2017;
f) EEE care au beneficiat de o derogare şi au fost introduse pe piaţă înainte de expirarea derogării în cauză, în măsura în care este vorba despre derogarea respectivă.
(5) Prevederile alin. (1) nu se aplică pieselor de schimb reutilizate, recuperate din EEE introduse pe piaţă înainte de data de 1 iulie 2006, care sunt utilizate în echipamente introduse pe piaţă înainte de data de 1 iulie 2016, cu condiţia ca reutilizarea să aibă loc în cadrul unor sisteme controlabile de returnare în circuit închis între întreprinderi, iar reutilizarea pieselor de schimb să fie notificată consumatorului,
Art. 5. - (1) Preluarea în legislaţia naţională a listei cu aplicaţiile pentru care nu se aplică prevederile art. 4 alin. (1), precum şi adaptarea acesteia la progresul ştiinţific şi tehnic se realizează prin ordin al ministrului mediului şi schimbărilor climatice.
(2) Solicitările de acordare, de reînnoire sau de revocare a unei derogări de la aplicarea prevederilor art. 4 alin. (1) pot fi depuse de un producător, un reprezentant autorizat al unui producător sau orice operator economic din lanţul de distribuţie şi se transmit Comisiei Europene potrivit prevederilor anexei nr. 3.
(3) Cererea de reînnoire a unei derogări se depune cu cel puţin 18 luni înainte de expirarea derogării.
(4) în cazul în care cererea de reînnoire a unei derogări este respinsă sau în cazul în care o derogare este revocată, derogarea expiră la minimum 12 luni şi maximum 18 luni de la data deciziei.
Art. 6. - Ministerul Mediului şi Schimbărilor Climatice şi Ministerul Economiei, ţinând seama de principiul precauţiei, prevăzut în Legea nr. 211/2011 privind regimul deşeurilor, cu modificările ulterioare, pe baza unor studii, pot propune Comisiei Europene modificarea listei de substanţe restricţionate prevăzute în anexa nr. 2.
Art. 7. - (1) Producătorii introduc pe piaţă doar EEE care au fost proiectate şi fabricate în conformitate cu” cerinţele stabilite la art. 4.
(2) Producătorii întocmesc documentaţia tehnică necesară şi aplică procedura de evaluare a conformităţii prin controlul intern al producţiei prevăzută în anexa nr. 5 sau contractează efectuarea acesteia.
(3) în cazul în care s-a demonstrat conformitatea EEE cu cerinţele aplicabile din prezenta hotărâre prin procedura prevăzută la alin. (2), producătorii întocmesc declaraţia de conformitate UE şi aplică marcajul CE pe produsul finit.
(4) în cazul în care pentru EEE sunt aplicabile şi alte dispoziţii legale care impun realizarea unei proceduri de evaluare a conformităţii care este cel puţin la fel de strictă ca procedura prevăzută la alin. (2), conformitatea cu cerinţele de la art. 4 alin. (1) poate fi demonstrată în contextul procedurii respective, situaţie în care se poate întocmi o singură documentaţie tehnică pentru evaluarea conformităţii.
(5) Producătorii păstrează documentaţia tehnică şi declaraţia de conformitate UE timp de „10 ani după ce EEE a fost introdus pe piaţă.
(6) Producătorii trebuie să asigure existenţa unor proceduri care să garanteze conformitatea continuă a producţiei în serie.
(7) Producătorii au obligaţia să ia în considerare în mod corespunzător modificările în proiectare sau cele referitoare la caracteristicile produsului şi modificările standardelor armonizate sau ale specificaţiilor tehnice, în raport cu care au declarat conformitatea EEE.
(8) Producătorii au obligaţia de a întocmi şi păstra un registru cu EEE neconforme şi rechemările produselor şi informează distribuitorii cu privire ia aceasta.
(9) Producătorii trebuie să se asigure de faptul că EEE au inscripţionate tipul, lotul sau numărul de serie sau alt element de identificare, iar dacă dimensiunea sau natura EEE nu permite acest lucru, producătorii se asigură că informaţiile respective sunt furnizate pe ambalaj sau într-un document care însoţeşte EEE.
(10) Producătorii înscriu numele, denumirea comercială sau marca înregistrată şi adresa la care pot fi contactaţi, pe EEE sau, dacă acest lucru nu este posibil, pe ambalaj ori într-un document care însoţeşte EEE.
(11) Producătorul trebuie să indice un singur punct la care acesta poate fi contactat.
(12) în cazul în care pentru EEE sunt aplicabile şi alte acte normative care conţin dispoziţii cel puţin la fel de stricte cu cele prevăzute la alin. (10) privind aplicarea numelui şi adresei producătorului, se aplică dispoziţiile respective.
(13) Producătorii care consideră sau au motive să creadă că un EEE pe care l-au introdus pe piaţă nu este conform cu prevederile prezentei hotărâri iau de îndată măsurile corective necesare pentru a pune respectivul EEE în conformitate, pentru a-l retrage sau pentru a-l rechema, după caz, şi informează imediat Garda Naţională de Mediu, iar pentru produsele destinate consumatorilor şi Autoritatea Naţională pentru Protecţia Consumatorilor cu privire la aceasta, furnizând detalii, în special cu privire la neconformi ta te şi la orice măsuri corective luate.
(14) La cererea motivată a Gărzii Naţionale de Mediu, producătorii furnizează acesteia toate informaţiile şi documentaţia necesare, în limba română, pentru a demonstra conformitatea EEE şi cooperează cu autoritatea menţionată, la cererea acesteia, cu privire la orice acţiune întreprinsă pentru a asigura conformitatea cu prevederile prezentei hotărâri a EEE pe care le-au introdus pe piaţă.
Art. 8. - (1) Producătorii pot numi prin mandat scris un reprezentant autorizat pentru a acţiona în numele acestora în legătură cu atribuţiile stabilite de prezenta hotărâre, cu excepţia
obligaţiilor stabilite la art. 7 alin. (1) şi a întocmirii documentaţiei tehnice.
(2) Reprezentantul autorizat îndeplineşte sarcinile prevăzute în mandatul primit de la producător prin care acesta mandatează reprezentantul autorizat să îndeplinească cel puţin următoarele:
a) să păstreze la dispoziţia Gărzii Naţionale de Mediu, timp de 10 ani de la introducerea pe piaţă a EEE, declaraţia de conformitate UE şi documentaţia tehnică;
b) la cererea motivată a Gărzii Naţionale de Mediu, să furnizeze acesteia toate informaţiile şi documentaţia necesare pentru a demonstra conformitatea unui EEE cu prevederile prezentei hotărâri;
c) să coopereze cu Garda Naţională de Mediu şi, după caz, cu Autoritatea Naţională pentru Protecţia Consumatorilor, la cererea acestora, în orice acţiune întreprinsă pentru a asigura conformitatea cu prevederile prezentei hotărâri a EEE care fac obiectul mandatului lor.
Art. 9. - (1) Importatorii au obligaţia de a introduce pe piaţă numai EEE conforme cu prevederile prezentei hotărâri.
(2) înainte de introducerea unui EEE pe piaţă, importatorii trebuie să se asigure că a fost efectuată de către producător procedura corespunzătoare de evaluare a conformităţii.
(3) Importatorii trebuie să se asigure că producătorul a întocmit documentaţia tehnică, că EEE poartă marcajul de conformitate CE, este însoţit de documentele prevăzute şi că producătorul a respectat cerinţele prevăzute la art. 7 alin. (8) şi (9).
(4) Importatorul care consideră sau are motive să creadă că un EEE nu este conform cu prevederile art. 4, nu introduce EEE pe piaţă înainte de aducerea acestuia în conformitate şi informează în acest sens producătorul, Garda Naţională de Mediu, iar pentru produsele destinate consumatorilor, şi Autoritatea Naţională pentru Protecţia Consumatorilor.
(5) Importatorii înscriu numele, denumirea comercială sau marca înregistrată şi adresa la care pot fi contactaţi, pe EEE sau, dacă acest lucru nu este posibil, pe ambalaj ori într-un document care însoţeşte EEE.
(6) în cazul în care pentru EEE le sunt aplicabile şi alta acte normative care conţin dispoziţii cel puţin la fel de stricte cu cele prevăzute la alin. (5) privind aplicarea numelui şi adresei importatorului, se aplică dispoziţiile respective.
(7) Pentru a asigura conformitatea cu prevederile prezentei hotărâri, importatorii au obligaţia de a întocmi şi păstra un registru privind EEE neconforme şi rechemările de EEE şi de a informa distribuitorii cu privire la aceasta.
(8) Importatorii care consideră sau au motive să creadă că un EEE pe care l-au introdus pe piaţă nu este conform cu prevederile prezentei hotărâri iau de îndată măsurile corective necesare pentru a pune respectivul EEE în conformitate, pentru a-l retrage sau pentru a-l rechema, după caz, şi informează imediat Garda Naţională de Mediu, iar pentru produsele destinate consumatorilor, şi Autoritatea Naţională pentru Protecţia Consumatorilor, cu privire ia aceasta, dând detalii, îh special cu privire la neconformitate şi la măsurile corective luate.
(9) Importatorii păstrează la dispoziţia Gărzii Naţionale de Mediu, timp de 10 ani de la introducerea pe piaţă a EEE, o copie a declaraţiei de conformitate UE şi se asigură că documentaţia tehnică poate fi pusă la dispoziţia Gărzii Naţionale de Mediu, la cererea acesteia.
(10) La cererea motivată a Gărzii Naţionale de Mediu, importatorii furnizează toate informaţiile şi documentaţia necesare, în limba română, pentru a demonstra conformitatea EEE şi cooperează cu autoritatea menţionată, la cerere, la orice acţiune întreprinsă pentru a asigura conformitatea cu prevederile prezentei hotărâri a EEE pe care le-au introdus pe piaţă.
Art. 10. - (1) în situaţia în care distribuitorii pun la dispoziţie un EEE pe piaţă, aceştia trebuie să acţioneze cu responsabilitate în ceea ce priveşte cerinţele aplicabile din prezenta hotărâre, având obligaţia să verifice în special dacă EEE poartă marcajul CE, dacă este însoţit de documentele necesare, în limba română, şi dacă producătorul şi importatorul au respectat cerinţele prevăzute la art. 7 alin. (9) şi (10) şi la art. 9 alin. (5).
(2) în situaţia în care distribuitorul consideră sau are motive să creadă că un EEE nu este conform cu prevederile art. 4, acesta nu pune la dispoziţie EEE pe piaţă înainte de a-l pune în conformitate şi informează în acest sens producătorul sau importatorul, Garda Naţională de Mediu, iar pentru produsele destinate consumatorilor şi Autoritatea Naţională pentru Protecţia Consumatorilor.
(3) Distribuitorii care consideră sau au motive să creadă că un EEE pe care l-au pus la dispoziţie pe piaţă nu este conform cu prevederile prezentei hotărâri iau măsurile corective necesare pentru a pune respectivul EEE în conformitate, pentru a-l retrage sau pentru a-l rechema, după caz, şi informează imediat Garda Naţională de Mediu, iar pentru produsele destinate consumatorilor şi Autoritatea Naţională pentru Protecţia Consumatorilor cu privire la aceasta, dând detalii, în special cu privire la neconformitate şi la orice măsuri corective luate.
(4) Distribuitorii, la cererea motivată din partea Gărzii Naţionale de Mediu, îi furnizează acesteia toate informaţiile şi documentaţia necesare pentru a demonstra conformitatea EEE cu prevederile prezentei hotărâri şi aceştia cooperează cu Garda Naţională de Mediu, la cererea acesteia, cu privire la orice acţiune întreprinsă pentru a asigura conformitatea cu prevederile prezentei hotărâri a EEE pe care le-au pus la dispoziţie pe piaţă.
Art. 11. - Un importator sau un distribuitor, atunci când introduce pe piaţă EEE sub numele sau marca sa sau modifică EEE deja introduse pe piaţă într-un mod în care conformitatea cu cerinţele aplicabile din prezenta hotărâre poate fi afectată, este considerat producător în sensul prevederilor prezentei hotărâri şi acestuia îi revin obligaţiile producătorului prevăzute la art. 7.
Art. 12. - Operatorii economici au obligaţia să păstreze pentru o perioadă de 10 ani de la introducerea pe piaţă a EEE şi să pună la dispoziţie, la cererea Gărzii Naţionale de Mediu şi, după caz, a Autorităţii Naţionale pentru Protecţia Consumatorilor, datele de identificare ale:
a) oricărui operator economic care Ie-a furnizat un EEE;
b) oricărui operator economic căruia i-au furnizat un EEE. Art. 13. - (1) Declaraţia de conformitate UE precizează că
a fost demonstrată îndeplinirea cerinţelor specificate la art. 4.
(2) Modelul declaraţiei de conformitate UE şi elementele acesteia sunt prevăzute în anexa nr. 4 şi se actualizează în situaţia în care intervin modificări.
(3) Este obligatorie traducerea în limba română a declaraţiei de conformitate UE
(4) în cazul în care alte dispoziţii legale aplicabile impun realizarea unei proceduri de evaluare a conformităţii care este cel puţin la fel de strictă ca procedura prevăzută de prezenta hotărâre, conformitatea cu prevederile art. 4 alin. (1) poate fi demonstrată prin această procedură.
(5) Producătorul sau reprezentantul său autorizat, după caz, întocmesc o singură documentaţie tehnică.
(6) Prin redactarea declaraţiei de conformitate UE, producătorul îşi asumă responsabilitatea pentru conformitatea EEE cu prevederile prezentei hotărâri.
Art. 14. - Marcajul CE este supus principiilor generale prevăzute la art. 30 din Regulamentul (CE) nr. 765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi supraveghere a pieţei în ceea ce priveşte comercializarea produselor şi de abrogare a Regulamentului (CEE) nr. 339/93.
Art. 15. - (1) Marcajul CE se aplică în mod vizibil, lizibil şi într-o formă care să nu permită ştergerea, pe EEE sau pe plăcuţa cu date a EEE.
(2) în cazul în care marcajul CE nu poate fi aplicat potrivit prevederilor alin. (1) justificat din considerente ţinând de natura EEE, marcajul se aplică pe ambalaj şi pe documentele de însoţire.
(3) Marcajul CE se aplică înainte ca EEE să fie introdus pe piaţă.
(4) Producătorii şi importatorii au obligaţia aplicării corecte a regimului care reglementează marcajul CE.
(5) Organismele de supraveghere a pieţei prevăzute la art. 18 urmăresc aplicarea corectă a regimului care reglementează marcajul CE şi iau măsurile care se impun în cazul în care constată utilizarea incorectă a acestuia.
Art. 16. - (1) EEE care poartă marcajul CE, în absenţa unor dovezi indicând contrariul, se prezumă că sunt conforme cu prevederile prezentei hotărâri.
(2) Materialele, componentele şi EEE care au fost supuse unor teste şi măsurători care demonstrează conformitatea cu cerinţele prevăzute de art. 4 sau care au fost evaluate în conformitate cu standardele armonizate, ale căror specificaţii au fost publicate în Jurnalul Oficial al Uniunii Europene, se consideră a fi conforme cerinţelor din prezenta hotărâre.
Art. 17. - Ministerul Economiei şi Ministerul Mediului şi Schimbărilor Climatice pot sesiza Comitetul la care se face referire în art. 13 din Hotărârea Guvernului nr. 1 016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaţionale între România şi statele membre ale Uniunii Europene, precum şi Comisia Europeană, cu modificările ulterioare, în situaţia în care din motive întemeiate şi prezentând argumentele necesare, consideră că un standard armonizat nu satisface în întregime cerinţele pe care le cuprinde şi care sunt prevăzute la art. 4.
Art. 18. - Garda Naţională de Mediu şi Autoritatea Naţională pentru Protecţia Consumatorilor supraveghează piaţa reglementată de prezenta hotărâre în conformitate cu art. 15-29 din Regulamentul (CE) nr. 765/2008.
Art. 19. - (1) Constituie contravenţii şi se sancţionează după cum urmează:
a) nerespectarea prevederilor art. 7 alin. (8), cu amendă de la 5.000 lei la 10.000 lei;
b) nerespectarea prevederilor art. 7 alin. (4), (7) şi (9), art. 9 alin. (4)-(6) şi (8), art. 10 alin. (1), (2) şi (3) cu amendă de la 10.000 lei la 20.000 lei;
c) nerespectarea prevederilor art. 7 alin. (1), (3), (12) şi (13), art. 8 alin. (2), art. 9 alin. (1), (3), (7) şi (9), art. 10 alin. (4), art. 12 şi art. 15 alin. (4) cu amendă de la 20.000 iei la 30.000 lei.
(2) Constatarea contravenţiilor prevăzute la alin. (1) şi aplicarea sancţiunilor se realizează, după caz, de comisari şi persoane împuternicite din cadrul:
a) Gărzii Naţionale de Mediu, pentru nerespectarea prevederilor art. 7 alin. (1), (3), (4), (7)-(9), (12) şi (13), art. 8 alin. (2), art. 9 alin. (1) şi (3)-(9), art. 10 şi 12;
b) Autorităţii Naţionale pentru Protecţia Consumatorilor, pentru nerespectarea prevederilor art. 7 alin. (13), art. 8 alin. (2) lit. c), art. 9 alin. (4) şi (8), art. 10 alin. (2) şi (3), art. 12 şi art. 15 alin. (4).
(3) Dispoziţiile referitoare la contravenţiile prevăzute la alin. (1) se aplică fără a aduce atingere prevederilor Hotărârii Guvernului nr. 306/2011 privind unele măsuri de supraveghere a pieţei produselor reglementate de legislaţia Uniunii Europene care armonizează condiţiile de comercializare a acestora.
Art. 20. - (1) Dispoziţiile referitoare la contravenţiile prevăzute la art. 19 alin. (1) se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.
(2) Contravenientul poate achita, pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzilor prevăzute la art. 19 alin. (1), agentul constatator făcând menţiune despre această posibilitate în procesul-verbal de constatare şi sancţionare a contravenţiei.
Art. 21. - Anexele nr. 1-5 fac parte integrantă din prezenta hotărâre.
Art. 22. - La data intrării în vigoare a prezentei hotărâri, Hotărârea Guvernului nr. 992/2005 privind limitarea utilizării anumitor substanţe periculoase în echipamentele electrice şi electronice, publicată în Monitorul Oficial al României, Partea I, nr. 822 din 12 septembrie 2005, cu modificările şi completările ulterioare, se abrogă.
Lista cu substanţele restricţionate prevăzute la art. 4 alin. (1) din hotărâre şi valorile concentraţiilor maxime din greutate admise în materialele omogene
Cererile de acordare, reînnoire sau revocare a unor derogări prevăzute la art. 5 din hotărâre
a) denumirea, adresa şi datele de contact ale solicitantului;
b) informaţii privind materialul sau componenta şi utilizările specifice ale substanţei în materialul ori componenta pentru care se solicită derogarea sau revocarea acesteia şi caracteristicile specifice ale acesteia;
c) o justificare verificabilă şi documentată pentru o derogare sau pentru revocarea acesteia, în conformitate cu condiţiile stabilite la art. 5 din hotărâre;
d) o analiză a eventualelor substanţe, materiale sau proiecte alternative, efectuată pe baza ciclului de viaţă, inclusiv, dacă sunt disponibile, informaţii privind cercetări independente, studii evaluate inter pares şi activităţi de dezvoltare realizate de solicitant şi o analiză privind disponibilitatea unor astfel de alternative;
e) informaţii privind posibilele pregătiri pentru reutilizarea sau reciclarea materialelor din deşeuri de EEE, precum şi privind dispoziţiile referitoare la tratarea corespunzătoare a deşeurilor în conformitate cu anexa nr. 2 la Hotărârea Guvernului nr. 1.037/2010 privind deşeurile de echipamente şi electronice;
f) alte informaţii relevante;
g) acţiunile propuse pentru dezvoltarea, solicitarea dezvoltării şi/sau aplicarea eventualelor alternative, inclusiv un calendar pentru desfăşurarea de astfel de acţiuni de către solicitant;
h) după caz, o indicaţie privind informaţiile care ar trebui considerate ca fiind proprietatea exclusivă a solicitantului, însoţită de o justificare verificabilă;
i) o propunere de formulare exactă şi clară a derogării, în cazul cererilor de acordare a unei derogări;
j) un rezumat al cererii.
Semnat pentru şi în numele:...................................................................................................................
ANFXA Nr. 5
Producătorul întocmeşte documentaţia tehnică. Documentaţia tehnică permite evaluarea produsului din punctul de vedere al conformităţii cu cerinţele relevante şi include o analiză adecvată şi o evaluare a. riscului (riscurilor). Documentaţia tehnică specifică cerinţele aplicabile şi acoperă, în măsura în care acest lucru este relevant pentru evaluare, proiectarea, fabricarea şi exploatarea produsului. Documentaţia tehnică cuprinde, unde este cazul, cel puţin următoarele elemente:
- proiectul de concepţie şi desenele de fabricaţie şi schemele componentelor, subansamblelor, circuitelor etc;
- rezultatele calculelor de proiectare făcute, ale examinărilor efectuate etc; şi
privind aprobarea bugetului de venituri şi cheltuieli pe anul 2013 pentru Administraţia Naţională „Apele Române”, aflată în coordonarea Ministerului Mediului şi Schimbărilor Climatice
În baza prevederilor art. XIII din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, aprobată cu modificări şi completări prin Legea nr. 16/2013, cu modificările ulterioare,
Art. 1. - Se aprobă bugetul de venituri şi cheltuieli pe anul 2013 pentru Administraţia Naţională „Apele Române”, instituţie publică finanţată din venituri proprii, aflată în coordonarea Ministerului Mediului şi Schimbărilor Climatice, prevăzut în anexa care face parte integrantă din prezenta hotărâre.
Art. 2. - Excedentul din anii precedenţi în execuţie poate fi utilizat numai după constituirea şi utilizarea integrală a veniturilor prevăzute a se încasa în anul 2013, conform anexei.
Art. 3. - Lunar, Administraţia Naţională „Apele Române” va întocmi execuţia bugetului de venituri şi cheltuieli aferente lunii precedente, pe care o va depune la Ministerul Mediului şi Schimbărilor Climatice până la data de 10 a lunii curente, urmând ca Ministerul Mediului şi Schimbărilor Climatice să o transmită până la data de 15 a lunii curente Ministerului Finanţelor Publice.
pentru Administraţia Naţională „Apele Române”
C2 VÂNZĂRI DE BUNURI ŞI SERVICE
Credite externe pentru investiţii (BDCF V)
Lucrări destinate prevenirii, înlăturării şi/sau diminuării efectelor produse de fenomenele meteorologice periculoase la lucrările de gospodărire a apelor aferente obiectivelor din domeniul public al statului (fond de mediu)
Programe comunitare finanţate în perioada 2007-2013 (Phare, fonduri europene, proiecte internaţionale cofinanţate, etc. inclusiv DESWAT şi „Controlul integrat al poluării cu nutrienţi”
1.140.219
377.665
CHELTUIELI AFERENTE PROGRAMENLOR CU FINANŢARE RAMBURSABILĂ
LCHELTUIELI DIN SURSE PROPRII
957.025
280.008
Îndemnizaţii de delegare
Cărti, publicaţii şi materiale documentare
30 0102
Active nefinanaciare

References: articolul 1
 articolul 4
 articolul 4
 articolul 5
 articolul 5
 articolul 6
 articolul 7
 articolul 9
 Articolul 10
 Articolul 17
 Articolul 23
 articolul 266
 articolul 281